Т.В.Грышукевіч, метадыст вышэйшай катэгорыі НЦМТДіМ, з асаблівым нецярпеннем чакала з’яўлення на сцэне калектыву народных інструментаў БДУ. “Гэты калектыў літаральна на кожным фестывалі становіцца для нас прыемным творчым адкрыццём, — патлумачыла сваю цікавасць Таццяна Валер’еўна. — У свядомасці радавога слухача пры словах “аркестр народных інструментаў” з’яўляецца штамп: балалайка, цымбалы, баян і іншае, якія выконваюць народную музыку. Але візітоўка згаданага калектыву — выкананне менавіта сучаснай музыкі, пачынаючы ад рок-апрацовак на цымбалах, якую мы чулі ў мінулым сезоне, і заканчваючы сёлетнім Астарам П’яцола. Танга і іншыя вядомыя мелодыі, якія звычайна выконваюцца сімфанічным аркестрам, цяпер мы пачулі пры дапамозе народных інструментаў”.